Afgetrede vereer vir rol in gemeenskap | News24
Afgetrede vereer vir rol in gemeenskap
=Senior Burger van die Jaar, Marietjie van der Walt met haar toekenning. Foto: VERSKAF
Die insette wat 'n afgetrede burger, Marietjie van der Walt van Uitenhage, vir die gemeenskap verrig het oor die laaste klompie jare, het haar die gesogte Senior Burger van die Jaar-toekenning besorg.
Sy het dit ontvang tydens 'n gala-geleent-heid wat deur die "Golden Oldies" fondsinsamelingklub van Port Elizabeth gehou is in die Summerstrand Hotel. Toekennings is in verskeie kategorieë aan senior burgers gemaak.
Van der Walt was die oorkoepelende wenner. Sy het ook 'n toekenning ontvang as die Senior Burger van die Jaar in die kategorie 70 tot 79 jaar.
Die projekte wat sy sedert haar aftrede in Addo en later in Uitenhage onderneem het was deurslaggewend in haar aanwys as Senior Burger van 2015.
Van der Walt was die dryf agter die stigting van 'n nuwe VLV oggendtak op Uitenhage, Carpe Diem. Die rede vir die stigting was om vroue met skoolgaande kinders die ge-leentheid te bied om soggens by aktiwiteite van die verenig-ing betrokke te raak.
Van der Walt het die inisia-tief geneem op aandrang van die destydse President van die VLV Kaapland, Erika Lubbe, wat haar kommer uitgespreek het oor die dalende ledetal en sluit van takke as gevolg van veroudering van taklede.
Die aanmoediging en ondersteuning van die Middelland-Sirkelpresident, Lynette Martin, het Carpe Diem met Van der Walt as voorsitter die lig laat sien.
Die tak groei steeds en het by die jaarlikse Sirkelonferensie op Willowmore die meeste pryse verower!